Diari Oficial de la Generalitat Valenciana


Sumari del DOGV 7538, del 02-06-2015 (2015/4818)

Notificació de la sentència dictada en el juí verbal número 943/2009.
---------------------------------------------------------------------

### Dades del document

Número de DOGV
:   7538

Data del DOGV
:   02-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4818


Organisme emissor
:   Jutjat de Primera Instància Número 1 de Sant Vicent del Raspeig

Tipus de document
:   Edicte

Notificació de la sentència dictada en el juí verbal número 943/2009. [2015/4818]  
En este procediment, seguit a instàncies de Comunitat de Propietaris Las Torres de Bonalba contra Eva Martínez Pérez, s'ha dictat la sentència literal següent:  
  
«Sentència número 199/2012  
Sant Vicent del Raspeig, 20 de desembre de 2012  
Antecedents de fet  
Primer. En el present procediment l'actor va presentar la demanda de reclamació d'una quantitat per quotes degudes per la comunitat de propietaris en què residix la part demandada.  
Sobre la base d'estes al·legacions el demandat sol·licita que s'estime la seua demanda i, en conseqüència, que es condemne la part demandada.  
Segon. Este jutjat va examinar la seua competència objectiva i territorial i, en correspondre-li per torn de repartiment, va dictar la interlocutòria per la qual va admetre la demanda, la va traslladar a la demandada i va citar les parts a la vista.  
Tercer. Citades degudament totes les parts, l'actor es va ratificar en la seua demanda i la demandada no va comparéixer, per això va ser declarada en rebel·lia processal.  
Quart. Obert el plet a prova es va practicar tota la proposta admesa, i després van quedar les interlocutòries concluses per a dictar sentència.  
Quint. S'han observat les prescripcions legals en la tramitació d'este procés.  
Fonaments jurídics  
Primer. En el present procediment s'exercita una acció de reclamació d'una quantitat per quotes meritades en la comunitat de propietaris actora, per la qual cosa la qüestió controvertida consistix a determinar l'existència del deute.  
Segon. La reclamació d'una quantitat que hui es reclama té la base en les quotes i altres gastos fins a l'octubre de 2009 per import de 787,08 euros.  
La prova practicada ha determinat que efectivament estes quantitats són plenament degudes, ja que la documental que està en les interlocutòries així ho acredita, sense que haja sigut impugnada ni s'haja proposat ni practicat cap prova que la contradiga o la pose en dubte. De la mateixa manera, l'interrogatori del demandat, per aplicació de l'article 304 de la Llei d'Enjudiciament Civil, suposa el reconeixement d'estos fets que li són perjudicials.  
Esta acreditació no depén de cap manera de la incompareixença del demandat a l'acte de la vista, perquè en virtut de l'article 496.2 de la Llei d'Enjudiciament Civil (d'ara en avant LEC), la rebel·lia processal no suposa aplanament a l'admissió de fets, sinó que s'acrediten arran de la valoració probatòria feta d'acord amb la crítica sana, segons els elements aplicats al juí, en este cas de la prova analitzada supra.  
  
Tercer. Les quantitats que són degudes en virtut d'esta resolució judicial han de ser ampliades amb els interessos legals corresponents des del dia de la interposició de la demanda que ha donat lloc a esta resolució.  
Quart. En matèria de costes s'hi aplica l'article 394 de la Llei d'Enjudiciament Civil, el criteri de venciment objectiu que imposa les costes a qui ha vist desestimades les seues pretensions, en este cas el demandat, sense que s'hi hagen presentat seriosos dubtes de fet o de dret.  
  
Vistos els preceptes legals esmentats i els aplicables de manera general i pertinent.  
Dispositiva  
Estime la demanda interposada per Pilar Fuentes Tomás, en nom i representació de Comunitat de Propietaris Las Torres de Bonalba, contra Eva Martínez Pérez. En conseqüència, condemne els demandats a satisfer a la part actora la quantitat de 787,08 euros, més els interessos fixats en esta resolució, i les costes.  
Notifiqueu la resolució a les parts, Feu-los saber que és ferma.  
Expediu i uniu un certificat d'esta resolució a les actuacions, amb inclusió de l'original en el llibre de sentències.  
Així, Cristina Muñoz Pérez, jutgessa titular d'este jutjat, ho dispose, mane i firme.  
Publicació. Esta sentència va ser donada i publicada en la manera prevista en l'article 212 de la Llei d'Enjudiciament Civil. En done fe.»  
  
La persona demandada, Eva Martínez Pérez, està en parador desconegut. Per això s'expedix este edicte a fi que li valga de notificació en forma deguda.  
  
Sant Vicent del Raspeig, 3 d'abril de 2014.- La secretària judicial: María Dols Chazarra.